REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 02-450/23

29. mart 2023. godine

B e o g r a d

Na osnovu člana 65. stav 1. alineja prva Poslovnika Narodne skupštine („Službeni glasnik RS“, broj 20/12-Prečišćeni tekst), Odbor za administrativno-budžetska i mandatno-imunitetska pitanja, na 23. sednici održanoj 29. marta 2023. godine, dao je

M I Š Lj E Nj E

Tomislav Momirović, uz vršenje funkcije ministra za unutrašnju i spoljnu trgovinu može da vrši i funkciju predstavnika Republike Srbije u Skupštini društva sa ograničenom odgovornošću SERBIA CHINA INDUSTRIAL PARK „MIHAJLO PUPIN“ DOO, BEOGRAD.

O b r a z l o ž e nj e

Tomislav Momirović je 8. marta 2023. godine podneo zahtev Odboru za administrativno-budžetska i mandatno-imunitetska pitanja (akt 21 Broj: 02-450/23) za davanje pozitivnog mišljenja za istovremeno vršenje funkcije ministra za unutrašnju i spoljnu trgovinu i funkcije predstavnika Republike Srbije u Skupštini društva sa ograničenom odgovornošću SERBIA CHINA INDUSTRIAL PARK „MIHAJLO PUPIN“ DOO, BEOGRAD. U prilogu zahteva imenovani je dostavio fotokopiju Zaključka Vlade Republike Srbije o imenovanju na navedenu funkciju (akt 24 Broj: 119-856/2023 od 2. februara 2023. godine).

Ceneći podneti zahtev imenovanog Odbor je, na osnovu člana 65. stav 1. alineja prva Poslovnika, u vezi člana 56. stav 4. Zakona o sprečavanju korupcije („Sl. glasnik RS'', br. 35/19, 88/19, 11/21 – autentično tumačenje, 94/21, 14/22), dao pozitivno mišljenje za istovremeno vršenje dve javne funkcije.

PREDSEDNIK ODBORA

Milenko Jovanov